Gustonių geležinkelio stotis

Gustonių geležinkelio stotis – geležinkelio stotis Panevėžio rajono savivaldybėje, šiauriniame Gustonių kaimo pakraštyje.Gustonių geležinkelio stotis. Info.lt (tikrinta 2023-07-30). Tai vidutinio dydžio stotis prie geležinkelio Radviliškis–Daugpilis, kurioje stoja keleiviniai traukiniai Panevėžys–Mažeikiai.

Iki 1976–1979 m. turėjo atskiros gyvenvietės statusą.

 Istorija 

XX a. viduryje prie geležinkelio buvo senoji geležinkelio stotis, namas su butais darbininkams, pagalbinės patalpos, parduotuvė. Iešmai buvo pervedinėjami rankomis, stoties pradžioje ir pabaigoje buvo iešmininkų postai, kuriuose dirbo daug žmonių. Iš privažiavimo kelių, kurių dabar yra keturi, tada buvo tik vienas. Senojoje stotyje dirbo daug žmonių. Ryte ir vakare važiuodavo keleiviniai traukiniai, kuriais žmonės vykdavo į darbą – daugiausia į Panevėžį. 1923 m. stoties gyvenvietėje surašytas 31 gyventojas.

Naujoji geležinkelio stotis atidaryta apie 1984 m. Iki to laikotarpio krovininius vagonus traukdavo garvežiai, kūrenami kietu kuru.Gustonių biblioteka. 2020-12-07, Facebook.com (tikrinta 2023-07-30).

2023 m. pradėtos diskusijos ir planai, kad Panevėžio stotis, kurioje ateityje stos elektriniai traukiniai, galėtų būti kaip tik Gustonyse.Laimis Kavoliūnas. Greitasis traukinys suks į Panevėžį ar lėks į naują Gustonių stotį? 2023-05-09, Panskliautas.lt (tikrinta 2023-07-30).Žydrūnė Tursaitė, Visuomenei pristatomas „Rail Balticos“ Panevėžio geležinkelio mazgo planas. 2023-07-27, Bns.lt (tikrinta 2023-07-30).

 Šaltiniai 

Kategorija:Panevėžio rajono savivaldybės geležinkelio stotys
Kategorija:Panaikintos Panevėžio rajono savivaldybės gyvenvietės